CELEX: 32018D0907(01)
Language: et
Date: 2018-09-06 00:00:00
Title: Komisjoni otsus, 6. september 2018, millega Euroopa Parlamendi ja nõukogu määruse (EL, Euratom) 2018/1046 (finantsmäärus) artiklis 143 osutatud toimkonna alaline kõrgetasemeline esimees ja esimehe asetäitja nimetatakse ametisse nende praeguse ametiaja järelejäänud osaks

7.9.2018   
               
               
                  ET
               
               
                  Euroopa Liidu Teataja
               
               
                  C 315/3
               
            
         KOMISJONI OTSUS,
         6. september 2018,
         millega Euroopa Parlamendi ja nõukogu määruse (EL, Euratom) 2018/1046 (finantsmäärus) artiklis 143 osutatud toimkonna alaline kõrgetasemeline esimees ja esimehe asetäitja nimetatakse ametisse nende praeguse ametiaja järelejäänud osaks
         (2018/C 315/04)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantseeskirju ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012, (1) eriti selle artikli 143 lõiget 3,
         ning arvestades järgmist:
         
                     (1)
                  
                  
                     Toimkond on varajase avastamise ja kõrvalejätmise süsteemi nurgakivi (edaspidi „süsteemi toimkond“). See institutsioonidevaheline toimkond moodustati 2016. aastal ja selle ülesanne on eelkõige (või muu hulgas) anda kõigi institutsioonide ja asutuste eelarvevahendite käsutajate taotlusel soovitusi halduskaristuste (liidu rahastamisest kõrvalejätmine ja/või rahaline karistus) määramise kohta ebausaldusväärsetele ettevõtjatele.
                  
               
                     (2)
                  
                  
                     Avaliku osalemiskutse ja kolmest komisjoni peadirektorist koosneva valikukomisjoni tehtud valiku tulemusena otsustas kolleegium 5. juulil 2016 (PV(2016) 2176), et süsteemi toimkonna esimeheks nimetatakse endine õigusnõunik ja Euroopa Parlamendi õigustalituse juhataja Christian PENNERA ja esimehe asetäitjaks Euroopa Liidu Avaliku Teenistuse Kohtu endise kohtunik Maria Isabel ROFES i PUJOL. Kummagi ametiaeg kestab viis aastat ja lõpeb 4. juulil 2021.
                  
               
                     (3)
                  
                  
                     20. juunil 2018 otsustas kolleegium samuti nimetada Christian PENNERA ja Maria Isabel ROFES i PUJOLi kehtetuks tunnistatud Euroopa Parlamendi ja nõukogu määruse (EL, Euratom) nr 966/2012 (2) artikli 73 lõikes 6 osutatud komisjoni finantsrikkumiste uurimise eritoimkonna (edaspidi „eritoimkond“) esimeheks ja esimehe asetäitjaks kaheaastaseks ajavahemikuks. Komisjoni eritoimkonnal on nõuandev roll töötajate toimepandud rikkumiste ja nende tagajärgede väljaselgitamisel. Finantsrikkumiste uurimise eritoimkonnad on moodustatud ka teistes liidu institutsioonides.
                  
               
                     (4)
                  
                  
                     2. augustil 2018 jõustunud uue finantsmäärusega eritoimkonnad kaotati ja nende volitused anti üle süsteemi toimkonnale, kuid süsteemi toimkond hakkab üleantud volitusi haldusassigneeringute kasutamise suhtes kohaldama alles alates 1. jaanuarist 2019.
                  
               
                     (5)
                  
                  
                     Tuleb tagada, et esimehe ametisse nimetamine ja tema volitused käsitleda töötajate finantsrikkumisi oleksid täielikult kooskõlas finantsmääruses sätestatud sõltumatusenõude ning tema ametiaja kestuse ja valikumenetluse tingimustega. Sama peaks kehtima ka esimehe asetäitja kohta.
                  
               
                     (6)
                  
                  
                     Selleks et tagada Christian PENNERA ja Maria Isabel ROFES i PUJOLi sõltumatus ja nende kui süsteemi toimkonna esimehe ja esimehe asetäitja viieaastase ametiaja kestusest kinnipidamine, tuleks nad oma ametiaja ülejäänud osaks samuti määrata vastavalt ühendatud toimkonna esimeheks ja esimehe asetäitjaks. Seda tuleb teha ka seetõttu, et süsteemi toimkonna esimehe ametiaeg ei ole pikendatav. Seoses sellega tuleb rõhutada, et menetlus, mille kohaselt Christian PENNERA ja Maria Isabel ROFES i PUJOL 2016. aastal süsteemi toimkonna esimeheks ja esimehe asetäitjaks valiti, oli täielikult kooskõlas uue finantsmäärusega kehtestatud ühendatud toimkonna esimehe ja esimehe asetäitja valiku tingimustega.
                  
               
                     (7)
                  
                  
                     Läbipaistvuse huvides ning ettevõtjate ja liidu institutsioonide ja organite ning Euroopa ametite ja asutuste töötajate nõuetekohaseks teavitamiseks tuleks ametisse nimetamise otsus avaldada ning edastada ka liidu institutsioonidele ja organitele ning Euroopa ametitele ja asutustele,
                  
               ON TEINUD JÄRGMISE OTSUSE:
         
            Artikkel 1
            Ametisse nimetamine
            Kooskõlas kolleegiumi 5. juuli 2016. aasta otsusega PV(2016) 2176 nimetatakse Christian PENNERA ja Maria Isabel ROFES i PUJOL nende viieaastase ametiaja järelejäänud osaks vastavalt finantsmääruse artiklis 143 osutatud toimkonna esimeheks ja esimehe asetäitjaks.
         
         
            Artikkel 2
            Erinõunikuna töötamise lepingud
            Kooskõlas finantsmääruse artikli 143 lõikega 3 on Christian PENNERA ja Maria Isabel ROFES i PUJOL halduslikult volinik OETTINGERi nõunikud vastavalt 19. detsembri 2007. aasta erinõunike eeskirjale C(2007) 6655, mida on muudetud komisjoni 6. veebruari 2014. aasta otsusega C(2014) 541.
            
                        1)
                     
                     
                        Christian PENNERA ja Maria Isabel ROFES i PUJOLi erinõunikuna töötamise lepinguid pikendatakse kuni nende ametiaja lõpuni, et tagada nende sõltumatus ning pidada kinni nende ametiaja kestusest. Christian PENNERA peab lepingu kohaselt töötama 70 tööpäeva ja 35 lähetuspäeva ning Maria Isabel ROFES i PUJOL 60 tööpäeva ja 35 lähetuspäeva. Tööpäevade arvu võib muuta juhtimis- ja eelarvealaste otsustega. Christian PENNERA ja Maria Isabel ROFES i PUJOL saavad iga tööpäeva eest tasu, mille arvutamisel lähtutakse Euroopa Liidu ametnike palgaastme AD 16 esimese järgu põhipalgast.
                     
                  
                        2)
                     
                     
                        Christian PENNERA ja Maria Isabel ROFES i PUJOLi lepingud vastavalt kehtetuks tunnistatud määruse (EL, Euratom) nr 966/2012 artikli 73 lõikes 6 osutatud komisjoni finantsrikkumiste uurimise eritoimkonna esimehe ja esimehe asetäitjana lõpevad 31. detsembril 2018.
                     
                  
                        3)
                     
                     
                        Kui vahendeid on piisavalt, võib volinik OETTINGER nõuetekohaselt põhjendatud juhtudel erinõunike lepinguid muuta.
                     
                  
                        4)
                     
                     
                        Personalihalduse ja julgeoleku peadirektor volitatakse käesoleva otsuse rakendamiseks lepingute sõlmimiseks volitatud asutuse nimel lepingutele alla kirjutama.
                     
                  
         
            Artikkel 3
            Avaldamine ja teatamine
            Personalihalduse ja julgeoleku peadirektoraadile tehakse ülesandeks avaldada ametisse nimetamise otsused Euroopa Liidu Teataja C-seerias ning edastada need liidu institutsioonidele ja organitele ning Euroopa ametitele ja asutustele.
         
         
            Brüssel, 6. september 2018
            
               
                  Komisjoni nimel
               
               
                  komisjoni liige
               
               Günther OETTINGER
            
         
         
            (1)  ELT L 193, 30.7.2018, lk 1.
         
            (2)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012 mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).